Hati ya kufanya muhtasari: Baadhi ya yatima,ambao sasa ni watu wazima, hawajui walikua wakiitwa majina gani

Oswald hajui chochote kuhusu maisha yake kabla ya kuokotwa na mwanamke mmoja akiwa kwenye rundo la miili jijini Kigali, akijaribu kunyonya matiti ya mwanamke aliyepoteza maisha.

Inakadiriwa alikua na umri wa miezi kati ya miwili na mitatu, hakuna anayejua kwa hakika.

Kwa uhakika ni kuwa ni mmoja wa watoto wengi waliopoteza majina yao, miaka ya kuzaliwa na historia zao wakati wa siku 100 za machafuko yaliyoikumba Rwanda, yaliyoanza tarehe 7 mwezi Aprili, miaka 25 iliyopita.

Giti: Eneo pekee Rwanda ambalo haikuathirika na mauji ya kimbari

Wapiganaji 57 M23 waliokuwa Uganda warejea nyumbani DRC

Wakati Rwanda ikiadhimisha kumbukumbu ya mauaji hayo, Oswald na vijana wengine wa kiume na wakike kama yeye wamejikuta peke yao, wadogo sana kuweza kukumbuka maisha yao ya zamani, wamekua wakiangalia watu waliokusanyika wakijiuliza kama familia zao zitakua zimesimama miongoni mwa watu walionusurika, au ni miongoni mwa watu 800,000 wahutu na watutsi waliopoteza maisha.

''Kwa asilimia hamsini nafikiri wazazi wangu walifariki, asilimia 50 nina matumaini kuwa nitawapata,'' Oswald alisema, akionyesha matumaini ambayo yanaonekana kushangaza baada ya miaka mingi kupita.

Oswald ni miongoni mwa watoto 95,000 wanaoaminika kuwa yatima kutokana na mauaji ya kimbari, ambayo yalianza saa kadhaa baada ya ndege iliyokua imembeba rais wa wakati huo Juvenal Habyarimana kushambuliwa, kuanguka tukio lililogharimu maisha ya kila mtu aliyekua kwenye ndege hiyo.

Kuna kitu kimepungua

Mwanamke mmoja wa kabila la Hutu aliyemuokota, Josephine, alimpoteza mumewe wakati wa mauaji ya kimbari.Aliuawa na wanamgambo wakati akijaribu kuwasaidia watutsi

Alipitia madhila ya kubakwa na wanamgambo wa Interhamwe ambao walitekeleza mauaji dhidi ya watu wengi, kisha akaambukiwa virusi vya ukimwi.

Pamoja na shida hiyo, aliweza si tu kumtunza Oswald, lakini pia watoto wengine, akawatunza kama wakwake.

Lakini kadiri Oswald alipokua akikua, alianza kuhisi kuwa kuna kitu...\nMuhtasari katika lugha sawa na hati:
Miaka 25 baada ya mauaji ya kimbari nchini Rwanda, baadhi ya yatima kwa shauku kubwa wanaendelea kutafuta historia yao ambayo ilipotea.